**Stredná športová škola, Trieda SNP 54, 974 01 Banská Bystrica**

tel.048/4712890; IČO: 00516554; e-mail: sekretariat@osgbb.sk

Stredná športová škola , Trieda SNP 54, 974 01 Banská Bystrica

vyhlasuje

**VEREJNÚ OBCHODNÚ SÚŤAŽ**

podľa § 281 - § 288 Obchodného zákonníka na **krátkodobý prenájom nehnuteľného majetku** Banskobystrického samosprávneho kraja v správe Strednej športovej školy Banská Bystrica.

**Nebytové priestory sú** zapísané na LV č. 4425 katastrálne územie Banská Bystrica, obec Banská Bystrica, okres Banská Bystrica, Správa katastra Banská Bystrica.

**Vymedzenie predmetu nájmu:**

**A. Nebytové priestory o výmere 2 (dva) m2 na prízemí budovy školy**

Nebytové priestory v budove školy upravené **na prevádzkovanie 2 ks nápojových automatov, jeden na teplé nápoje, jeden na kusový predaj studených nápojov (len nápojov).**

* + doba prenájmu od 1.10.2023 do 31.8.2024;
  + nájomné = minimálne 600 € za 1 m² ročne (pre 1 nápojový automat), t.j. 1200 € za 2 automaty ročne;
  + prevádzkové výdavky = 120 € za 1 automat ročne , t.j. 240 € za 2 automaty ročne

**Podmienky súťaže:**

1. Súťaž sa začína dňom jej uverejnenia na internetovej stránke Strednej športovej školy Banská Bystrica [www.sgbb.edupage.org](http://www.sgbb.edupage.org), záložka ekonomický úsek – profil verejného obstarávateľa a v regionálnej tlači.

2. Návrh do súťaže predkladá účastník v písomnej forme do 28.9.2023 do 08:00 hod. na sekretariát riaditeľa Strednej športovej školy Banská Bystrica v sídle vyhlasovateľa súťaže a to osobne, kuriérom, poštovou zásielkou v neporušenej zalepenej obálke, na ktorej uvedie meno, adresu účastníka, označenie „Obchodná súťaž nápojový automat – neotvárať“.

Súťažné návrhy doručené po stanovenom termíne odovzdania nebudú do obchodnej verejnej súťaže zaradené.

3. Otváranie obálok s ponukami sa uskutoční dňa 28.9.2023 o 13,00 hod. v kancelárii riaditeľa školy bez prítomnosti uchádzačov.

**V obálke účastník predloží:**

a) doklad preukazujúci totožnosť účastníka:  
- fyzická osoba predloží overenú kópiu občianskeho preukazu,  
- právnická osoba predloží overenú kópiu výpisu z obchodného registra,

b) písomný návrh cenovej ponuky obsahujúci:  
- návrh ceny nájomného za kalendárny rok za nájom nehnuteľného majetku

Škola nie je platcom DPH, navrhovaná cena je cenou konečnou**.**

4. Účastník nemôže označiť údaje tvoriace obsah jeho návrhu ako dôverné.

5. Nájom na uvedený predmet obchodnej verejnej súťaže - nájomná zmluva, sa bude realizovať podľa § 663 a nasl. Občianskeho zákonníka.

6. Dĺžka nájomného vzťahu bude na dobu určitú 1 rok .

Výška nájomného sa stanovuje v minimálnej výške za 1 m2 x počet prenajatých m2 ročne (2 m2 pre 2 nápojové automaty). Výška prevádzkových výdavkov je stanovená fixne počas trvania zmluvy za obidva nápojové automaty .

7. K uzatvoreniu nájomnej zmluvy dôjde výlučne iba po odsúhlasení výsledku obchodnej verejnej súťaže komisiou Strednej športovej školy.

8. O návrhu a súčasne o víťazovi obchodnej verejnej súťaže, alebo o ukončení obchodnej verejnej súťaže bez výberu súťažného návrhu bude vyhlasovateľ informovať najneskôr do 10 kalendárnych dní od vyhodnotenia súťaže.

9. Vyhlasovateľ súťaže si vyhradzuje:

- právo odmietnuť všetky predložené návrhy

- právo meniť uverejnené podmienky súťaže, alebo súťaž zrušiť

- právo predĺžiť lehotu na vyhlásenie výsledkov súťaže

- právo vybrať z ponúk ktoré splnili všetky požadované podmienky

*Kritériom výberu uchádzača bude najvyššia cenová ponuka nájmu za predmet nájmu a účelu jeho využitia vzhľadom na charakter hlavnej činnosti ktorú vykonáva.*

Vyhlasovateľ uzavrie s víťazným uchádzačom zmluvu o nájme najneskôr do 02.10.2023

V Banskej Bystrici 18.09.2023

PaedDr. Jozef Smekal

riaditeľ školy